# შესყიდვის ობიექტი

**შესყიდვის ობიექტს** წარმოადგენს აივ ინფექციის/შიდსის, ტუბერკულოზისა და მალარიის  წინააღმდეგ  ბრძოლის  გლობალური  ფონდის (The  Global  Fund  to  Fight  AIDS, Tuberculosis and Malaria) მიერ დაფინანსებული **„საქართველოში აივ/შიდსისა და ტუბერკულოზის პრევენციის, მკურნალობის, მოვლისა და მხარდაჭერის ეროვნული სისტემების გაძლიერება“ (GEO-С-NCDC)** პროგრამის **„აივ ინფექცია/შიდსით დაავადებულთა მკურნალობაზე დამყოლობის მხარდაჭერა და ფსიქო-სოციალური დახმარება“** პროექტის ფარგლებში მომსახურების შესყიდვა.

**ტერმინთა განმარტებები:**

* **აივ ინფექცია** - ადამიანის იმუნოდეფიციტის ვირუსით ინფექცია
* **არვ მკურნალობა** - ანტირეტროვირუსული მკურნალობა
* **შიდსი** - შეძენილი იმუნოდეფიციტის სინდრომი
* **ჯანმო** - ჯანდაცვის მსოფლიო ორგანიზაცია

**„მომსახურების“ გაწევის პერიოდი: ხელშეკრულების გაფორმებიდან 12 თვე, 2023 წლის 1 იანვრიდან 31 დეკემბრის ჩათვლით.**

# ტექნიკური დავალება

**მოდული : აივ ინფექცია/შიდსით დაავადებულთა მკურნალობა და მოვლა**

**ინტერვენცია: „აივ ინფექცია/შიდსით დაავადებულთა ფსიქო-სოციალური დახმარება“**

**პროექტის მიზანი:**

ინტერვენცია ითვალისწინებს:

შიდსით დაავადებულთა თვითდახმარების ცენტრების ქსელის ფუნქციონირების უზრუნველყოფას ქ. თბილისში, ბათუმში, ზუგდიდსა და ქუთაისში. ცენტრების საქმიანობის მიზანი უნდა იყოს აივ ინფექცია/შიდსით დაავადებულთა მოვლა, მათი მკურნალობაზე დამყოლობის მხარდაჭერა, მათი უფლებების დაცვა/ადვოკატირება, საზოგადოებაში აივ ინფიცირებულთა მიმართ არსებული სტიგმისა და დისკრიმინაციის დაძლევის ხელშეწყობა, აივ ინფიცირებულთა და მათი ოჯახის წევრების ფსიქო-სოციალური რეაბილიტაცია.

გლობალური ფონდის პროექტის ფარგლებში 2005 წელს აივ ინფექცია/შიდსით დაავადებულთა თვითდახმარების ცენტრები გაიხსნილია: ქქ.თბილისში, ზუგდიდში და ბათუმში, 2007 წლის დეკემბერში თვითდახმარების ცენტრმა ფუნქციონირება დაიწყო ქუთაისშიც. ცენტრებში დასაქმებული არიან აივ ინფიცირებულები და მათი ოჯახის წევრები; ცენტრების მუშაობაში მონაწილეობენ 60-ზე მეტი მოხალისე - ადამიანები, რომლებსაც აივ ინფექციის პრობლემა პირადად შეეხო. მიმწოდებელი ორგანიზაციის მიერ უნდა მოხდეს აღნიშნული ცენტრების ფუნქციონირების შენარჩუნების უზრუნველყოფა და აივ ინფექცია/შიდსით ავადმყოფებისათვის შესაბამისი სერვისების მიწოდება.

აივ ინფიცირებულთა მკურნალობაზე დამყოლობის გაუმჯობესების და შიდსის სამკურნალო ცენტრებში მომართვიანობის გაზრდის მიზნით მიმწოდებელმა ორგანიზაციამ უნდა ითანამშრომლოს ინფექციური პათოლოგიის, შიდსისა და კლინიკური იმუნოლოგიის ს/პ ცენტრთან, სადაც ხდება პაციენტთა პირველადი აღრიცხვა/რეგისტრირება, ასევე რეგიონულ შიდსის სამკურნალო დაწესებულებებთან.

თვითდახმარების ცენტრებმა უნდა უზრუნველყონ ბენეფიციარები დაავადებასთან დაკავშირებულ, სოციალურ და იურიდიულ საკითხებზე კვალიფიციური კონსულტაციებით, გაუწიონ ფსიქოლოგიურ დახმარება, დააკავშირონ სამკურნალო ცენტრებთან. თითოეული თვითდახმარების ცენტრი უნდა იყოს უზრუნველყოფილი ცხელი ხაზით და ინტერნეტ-კავშირით, რაც ოთხ ცენტრს შორის აქტიური ურთიერთკავშირის, სამედიცინო, ფსიქოლოგიურ, იურიდიულ, სოციალური დაცვის სამსახურებთან და მსგავსი ტიპის უცხოურ ორგანიზაციებთან კონტაქტის დამყარებას გახდის შესაძლებელს.

**ფსიქო-სოციალური თვითდახმარების ცენტრების საქმიანობის მეთოდოლოგია:**

მკურნალობაში ჩართვისა და დამყოლობის მხარდაჭერის პირისპირ ფსიქოლოგიური კონსულტაციები როგორც პაციენტთან, ისე მისი ოჯახის წევრებთან;

ონლაინ და სატელეფონო კონსულტაციები - აივ ინფექცია/შიდსით ინფიცირებასთან ასოცირებულ სხვადასხვა საკითხებზე სატელეფონო და ინტერნეტ კონსულტაციების მიწოდება;

ფსიქოლოგიური კონსულტაციები - პროფესიონალი ფსიქოლოგის მიერ აივ ინფიცირებულთა და მათი ოჯახის წევრებისთვის გაწეული კონსულტაციები;

აივ ინფიცირებულთა სოციალური დაცვისა და იურიდიულ საკითხებზე კონსულტირება

საჭიროებისამებრ, სს ინფექციური პათოლოგიის, შიდსის და კლინიკური იმუნოლოგიის ს/პ ცენტრის ექიმებთან შეთანხმებით სამედიცინო დაწესებულებებში აივ ინფიცირებულთა რეფერალის/გადამისამართების უზრუნველყოფა საცხოვრებელი ადგილის შესაბამისად;

აივ ინფიცირებულთა სოციალური რეაბილიტაციის მიზნით არტ თერაპიის პროგრამის განხორციელება; ინგლისური ენისა და კომპიუტერული პროგრამების შესწავლის კურსების ორგანიზება;

აივ ინფიცირებულთა სტიგმისა და დისკრიმინაციის დაძლევის ხელშეწყობისთვის შესაბამისი საინფორმაციო მასალების მომზადება და გავრცელება.

**ამოცანა 1. აივ ინფიცირებულ პაციენტებთან და მათ ოჯახის წევრებთან კონსულტაციების ჩატარება**

**ა) პირისპირ კონსულტაციის ჩატარება**

პირისპირ კონსულტაციისას თვითდახმარების ცენტრის თანამშრომელი (კონსულტანტი) ინდივიდუალურ რეჟიმში ესაუბრება თითოეულ პაციენტს, მისი ოჯახის წევრს ან/და სხვა დაინტერესებულ პირს. ამ კონსულტაციის მიზნები უნდა განისაზღვროს ინდივიდუალური საჭიროების მიხედვით. კონსულტაციის ძირითადი მიზანია აივ ინფიცირებული ან მისი ოჯახის წევრისათვის აივ ინფექცია/შიდსზე სათანადო ინფორმაციის მიწოდება, მისი დაავადების ირგვლივ არსებული პროგრამების გაცნობა, საკუთარი გამოცდილების გაზიარება, შიდსის ცენტრში დროული ვიზიტებისა და მკურნალობაში ჩართვისა და დამყოლობის მნიშვნელობა და სხვა. კონსულტაცია შეიძლება იყოს ერთჯერადი და შესაძლებელია ერთი და იგივე პაციენტთან გამეორდეს რამოდენიმეჯერ (დამოკიდებულია პაციენტის სურვილსა და აღქმის უნარებზე).

**ბ) ონლაინ და სატელეფონო კონსულტაციები - აივ ინფექცია/შიდსით ინფიცირებასთან ასოცირებულ სხვადასხვა საკითხებზე სატელეფონო და ინტერნეტ კონსულტაციების მიწოდება;**

ონლაინ და სატელეფონო კონსულტაციები ასევე უნდა იყოს გამოყენებული თვითდახმარების ცენტრების თანამშრომლების მიერ სხვადასხვა თემაზე საუბრისას პროექტის ბენეფიციარებთან და სხვა დაინტერესებულ პირებთან აივ ინფექციასთან დაკავშირებულ თემებზე. ეს სერვისი განსაკუთრებით მნიშვნელოვანია, რადგან ბენეფიციარების გულახდილობის/ გახსნილობის ხარისხი გაცილებით მაღალია სატელეფონო ან ონლაინ კონსულტაციის დროს.

როგორც პირისპირ, ისე სატელეფონო და ონლაინ კონსულტაციებისთვის მიმწოდებელ ორგანიზაციას უნდა ჰქონდეს შემუშავებული აივ ინფიცირებული პაციენტების, მათი ოჯახის წევრების და მეგობრებისათვის გასაწევი კონსულტაციის ჩატარების საოპერაციო სახელმძღვანელო.

**გ) ფსიქოლოგიური კონსულტაციები** - პროფესიონალი ფსიქოლოგის მიერ აივ ინფიცირებულთა და მათი ოჯახის წევრებისთვის გაწეული კონსულტაციები:

ფსიქოლოგიური კონსულტაციები უნდა ეფუძნებოდეს:

• აივ ინფექცია/შიდსით დაავადებულთა და მათი ოჯახის წევრების ფსიქოლოგიურ თერაპიას (იგი დაფუძნებულია ძირითადად საუბარზე და ეხმარება ბენეფიციარს გაარკვიოს ფსიქიკური ჯანმრთელობის პრობლემების გამომწვევი მიზეზები).

• ფსიქიკური ჯანმრთელობის გამომწვევი მიზეზების მოგვარების პრაქტიკული სტრატეგიების შემუშავებას.

• აივ ინფექციის დიაგნოზის დასმის შემდეგ ფსიქოლოგიური კონსულტაციით ბენეფიციარის საკუთარ ემოციურ პრობლემებზე საუბრის შესაძლებლობას.

• აივ ინფიცირებულის და მისი ოჯახის წევრების სტრესული მდგომარეობის განმუხტვას და ტრავმული მდგომარეობის მოხსნას.

ფსიქოლოგმა უნდა უზრუნველყოფს როგორც აივ ინფიცირებული პაციენტების, ასევე მათი ოჯახის წევრების ფსიქოლოგიურ დახმარებას ინდივიდუალურად შერჩეული პროგრამის საფუძველზე.

ფსიქოლოგის კონსულტაციები ასევე უნდა განხორციელდეს შიდსის სამკურნალოს დაწესებულებების მიერ პაციენტის რეფერირების შემთხვევაშიც.

კონსულტაციის მიწოდება უნდა იყოს შესაძლებელი ონლაინ რეჟიმშიც პაციენტის საჭიროებისა და ქვეყანაში არსებული კოვიდ-19 ინფექციის ეპიდსიტუაციის მიხედვით.

მიმწოდებელი ორგანიზაციის მიერ ასევე უნდა იყოს დანერგილი თანასწორთა განათლების პრინციპი, რომელიც მიღებული პრაქტიკაა მთელს მსოფლიოში და დაფუძნებულია ერთი ნიშნით გაერთიანებული ადამიანების მიერ ინფომრაციის მიწოდებაზე. განსაკუთრებით მნიშვნელოვანია აღნიშნული პრინციპის გამოყენება იმ შემთხვევაში თუ შიდსის ცენტრის ექიმების ძალისხმევით ვერ ხერხდება პაციენტის დარწმუნება აივ მეთვალყურეობის მნიშვნელობაზე. შიდსით დაავადებულთა დახმარების ფონდის თანამშრომლები ცდილობენ დაარწმუნონ პაციენტი კლინიკური მეთვალყურეობის სარგებლიანობაზე, წამლების მიღების ეფექტურობასა და სხვა მნიშვნელოვან საკითხებზე.

**დ) აივ ინფიცირებულთა სოციალური დაცვისა და იურიდიულ საკითხებზე კონსულტირება**

საჭიროების შემთხვევაში ცენტრების თანამშრომლები აქტიურად უნდა ეწეოდნენ აივ ინფიცირებული პაციენტის სოციალური თუ იურიდიული საკითხების მოგვარებას - როგორც დისტანციურ ისე პირისპირ რეჟიმში.

**ე) საჭიროებისამებრ, სს ინფექციური პათოლოგიის, შიდსის და კლინიკური იმუნოლოგიის ს/პ ცენტრის ექიმებთან შეთანხმებით სამედიცინო დაწესებულებებში აივ ინფიცირებულთა რეფერალის/გადამისამართების უზრუნველყოფა საცხოვრებელი ადგილის შესაბამისად;**

მიმწოდებელმა ორგანიზაციამ უნდა დაამყაროს ეფექტიანი თანამშრომლობა სს ინფექციური პათოლოგიის, შიდსის და კლინიკური იმუნოლოგიის ს/პ ცენტრთან. პროგრამის ფარგლებში, აივ ინფიცირებულთა თხოვნის არსებობის შემთხვევაში, ცენტრების თანამშრომლები უნდა დაუკავშირდნენ შიდსის ცენტრების ექიმებს და უზრუნველყონ/კოორდინაცია გაუწიონ შესაბამისი მომსახურების მიწოდებას ინფიცირებულთა ოჯახებში.

**ამოცანა 2. არვ მედიკამენტების პაციენტებთან დისტრიბუცია საცხოვრებელ ადგილზე**

სს ინფექციური პათოლოგიის, შიდსის და კლინიკური იმუნოლოგიის ცენტრთან თანამშრომლობის ფარგლებში ცენტრებმა დახმარება უნდა გაუწიონ არვ მკურნალობაზე მყოფ ინფიცირებულ პირებს მედიკამენტებზე ხელმისაწვდომობის უზრუნველყოფაში შიდსის სამკურნალო ცენტრებთან ერთად მედიკამენტის გაცემის და ბენეფიციარის მიერ მიღების გამართული სქემის შემუშავებაში და სქემის შესაბამისად მედიკამენტების საცხოვრებელ ადგილებზე მიწოდებაში მონაწილეობის გზით.

**ამოცანა 3. აივ პოზიტიური პაციენტების სოციალური რეაბილიტაციის მიზნით არტ თერაპიის პროგრამის განხორციელება;**

განმუხტვის, სტრესის და პოსტ-ტრავმული სიმპტომების მოხსნის, თვითგამორკვევის, არაცნობიერის გაცნობიერების, აივ პოზიტიურებსა და მათი ოჯახის წევრებს შორის ურთიერთობების დარეგულირების მიზნით ფსიქო-სოციალური რეაბილიტაციისათვის მოწოდებულია არტთერაპიის პროგრამები. მიმწოდებელი ორგანიზაციის არტთერაპიის კაბინეტში ინფიცირებულებს უნდა ჰქონდეთ შეისწავლონ სხვადასხვა ხელობა (მხატვრული ქარგვა, წვრილმანი სამკაულების შექმნა, ქვილთის შექმნა, ჭრა-კერვა, მაკრამე, თექაზე მუშაობა, ქსოვა), რაც თითოეულ მათგანს ეხმარება სტრესულ სიტუაციასთან გამკლავებაში და ამასთან ერთად აძლევს პაციენტს პროფესიული განვითარების/შემდგომი დასაქმების საშუალებას.

**ამოცანა 4. ინგლისური ენისა და კომპიუტერული პროგრამების შესწავლის კურსების ორგანიზება;**

მიმწოდებელი ორგანიზაციის მიერ უნდა იყოს უზრუნველყოფილი აივ ინფიცირებულებისთვის ინგლისური ენისა და საოფისე პროგრამების შესწავლის კურსები. საოფისე პროგრამების კურსების ფარგლებში ისინი გაივლიან კომპიუტერულ კურსს (პერსონალურ კომპიუტერთან დამოუკიდებლად მუშაობა, ოპერაციულ სისტემა Windows-თან მუშაობა, საოფისე პროგრამებთან მუშაობა, კერძოდ ტექსტურ რედაქტორთან-MSWord, ელექტრონულ ცხრილებთან - MSExcell, საპრეზენტაციო პროგრამა-MSPowerPoint-თან მუშაობა, პრეზენტაციებისა და სლაიდების შექმნა). ინგლისური ენის კურსების ფარგლებში მიწოდებული უნდა იყოს ენის საბაზისო ცოდნა.

**ამოცანა 5. აივ ინფიცირებულთა სტიგმისა და დისრკიმინაციის დაძლევის ხელშეწყობისთვის შესაბამისი საინფორმაციო მასალების მომზადება და გავრცელება.**

მიმწოდებელი ორგანიზაციის მიერ უნდა მომზადდეს აივ ინფქეცია/შიდსით ავადმყოფთათვის დამხმარე საინფორმაციო მასალები აივ/შიდსთან დაკავშირებული აქტუალური თემების შესაბამისად. უნდა მოხდეს ტექსტის შემუშავება, პილოტირება და შემდეგ მისი გავრცელება საქართველოს სხვადასხვა რეგიონებში. საინფორმაციო მასალის შინაარსი და დიზაინი უნდა შეთანხმდეს შემსყიდველთან.

**ამოცანა 6 თვითდახმარების პერსონალის ტრენინგი/საინფორმაციო შეხვედრა** -

ამოცანა ითვალისწინებს აივ ინფიცირებულთა ცოდნის დონის ასამაღლებლად საგანანმანათლებლო შეხვედრების ორგანიზებას (15-18 პირი, არანაკლებ 6 შეხვედრა)

**ამოცანა 7. აივ ინფიცირებულთა ოჯახის წევრებისა და ახლობლების შეხვედრების ორგანიზება**

ამოცანა ითვალისწინებს აივ ინფიცირებულთა ოჯახის წევრებისა და ახლობლების შეხვედრების ორგანიზებას (5-10 პირი) (არანაკლებ 6 ღონისძიება).

**ამოცანა 8. აივ ინფიცირებულ პირთა გასვლითი შეხვედრის ორგანიზება**

ამოცანა ითვალისწინებს აივ ინფიცირებულთა გასვლითი ღონისძიებებს ორგანიზებას (15-20 კაცზე) (არანაკლებ 5 ღონისძიება)

**ამოცანა 9. აივ ინფიცირებულ ბავშვთა შეხვედრების ორგანიზება**

ამოცანა ითვალისწინებს აივ ინფიცირებული ბავშვების გასვლითი შეხვედრების ორგანიზებას (არანაკლებ 6 შეხვედრა);

**ამოცანა 10. ზაფხულის ბანაკის ორგანიზება აივ ინფიცირებული ბაშვებისა და მათი მშრობლებისთვის**

აივ ინფიცირებული ბავშვებისა და უფროსებისათვის საზაფხულო ბანაკის ორგანიზება და შესაბამისი საინფორმაციო საგანმანათლებლო კამპანიის ჩატარება სხვადასხვა უნარ-ჩვევების განვითარების მიზნით - სულ მცირე 20 პირი).( სავარაუდოდ 3 ნაკადი)

**ამოცანა 11. შიდსის მსოფლიო დღისა და შიდსითა გარდაცვლილთა ხსოვნის დღეებისადმი მიძღვნილი ღონისძიებების ორგანიზება (2 ღონისძიება)**

**ამოცანა 12. თვითდახმარების პერსონალის ტრენინგი/საინფორმაციო შეხვედრა - სულ მცირე 20 პირის მონაწილეობით.** ტრენინგის ფორმატი (დისტანციური/პირისპირ) და თემატიკა უნდა შეთანხმდეს შემსყიდველთან.

სულ ინტერვენციის ფარგლებში პირისპირ, ინტერნეტ და სატელეფონო კონსულტაციით მოცული უნდა იყოს:

|  |  |
| --- | --- |
|  | 2023 წლის 12 თვე (1 იანვარი- 31დეკემბერი) |
| აივ ინფიცირებული პირი | 3158 |
| აივ ინფიცირებული პირის ოჯახის წევრი | 2843 |

* **მიმწოდებელი ვალდებულია პროექტის ფარგლებში უზრუველყოს:**

**მონაცემთა აღრიცხვა და ანგარიშგება**

მომსახურების მიმწოდებელმა უნდა უზრუნველყოს პროგრამული მონაცამების შეტანა აივ ინფექცია/შიდსის პრევენციული სერვისების ერთიან ელექტრონულ სისტემაში და ბაზის საფუძველზე შემსყიდველისთვის ინდიკატორებზე ინფორმაციის წარმოდგენა შესაბამისი ფორმით.

პროგრამის განხორციელების მნიშვნელოვანი პირობაა ბენეფიციარების ანონიმურად მომსახურება, თითოეულ ბენეფიციარზე უნდა შედგეს უნიკალური საიდენტიფიკაციო კოდი შემსყიდველთან შეთანხმებული პროცედურების შესაბამისად. პროგრამის ფარგლებში კლიენტის მომსახურება უნდა იყოს დამყარებული მეგობრობის, თანასწორობის და კონფიდენციალობის დაცვის პრინციპებზე.

მიმწოდებელი ვალდებულია პროექტის ფარგლებში გაწეული სამუშაოს პროგრამული ინფორმაციის რეგისტრაცია, შეგროვება და ანალიზი განახორციელოს „აივ ინფექცია / შიდსის პრევენციული სერვისების ერთიან ელექტრონული სისტემაში შემსყიდველთან შეთანხმებული ვადებისა და პირობების გათვალიწინებით.

ასევე, დისტანციური ონლაინ მომსახურების შემთხვევაში შესაბამისი ოქმები უნდა იყოს რეგულარულად წარმოებული თითოეულ ბენეფიციარზე.

**მონიტორინგის სქემა:**

მიმწოდებელმა უნდა უზრუნველყოს **თითოეული სერვის ცენტრის ადგილზე მონიტორინგი სულ ცოტა წელიწადში ერთხელ (ეპიდსიტუაციის შესაბამისად შესაძლებელია დისტანციური მონიტორინგი შემსყიდველთან შეთანხმებით);**

***შენიშვნა:***

***შემსყიდველი მიმწოდებელ ორგანიზაციას უზრუნველყოფს საწვავით, (არაუმეტეს წლიურად 1440 ლიტრისა) სატრანსპორტო საშუალებით (ერთი ერთეული), ასევე კონდომებით და სხვა სამედიცინო სახარჯი მასალით.***

პრეტენდენტის მიმართ განსაზღვრული მოთხოვნები

**ტენდერში მონაწილე ორგანიზაციას უნდა გააჩნდეს:**

1. მონაწილე ორგანიზაციას (ასევე მის ქვე კონტრქტორს/ებს, არსებობის შემთხვევაში) უნდა გააჩნდეს მსგავსი (ანალოგიური) მომსახურების განხორციელების სულ მცირე 3 წლიანი გამოცდილება, როგორც ცენტრალურ ისე რეგიონულ დონეებზე;

2. პროგრამებით გათვალისწინებული მომსახურების მიწოდების გამოცდილება;

3. პროექტში დასაქმებულ ძირითად პერსონალს უნდა ჰქონდეს პროგრამული მართვის არანაკლებ 3 წლიანი გამოცდილება;

4. ჰქონდეს წვდომა აივ ინფიცირებულთა და მათი ოჯახის წევრებზე თბილისში, ქუთაისში, ბათუმსა და ზუგდიდში.

**ფასების ცხრილი**

**მომსახურების ჯამური ღირებულება სულ (დღგ-ს გარეშე) ........ ლარი, მათ შორის:**

|  |  |  |  |  |
| --- | --- | --- | --- | --- |
|  | **ბენეფიციარების განათლებისა და მოზიდვის ღონისძიებები:** | ერთეულის რაოდენობა | ერთეულის ღირებულება | ჯამური ღირებულება |
| 2. | არვ მედიკამენტების პაციენტებთან დისტრიბუცია საცხოვრებელ ადგილზე. |  |  |  |
| 3. | აივ პოზიტიური პაციენტების სოციალური რეაბილიტაციის მიზნით არტ თერაპიის პროგრამის უზრუნველყოფა. |  |  |  |
| 4. | ინგლისური ენისა და კომპიუტერული პროგრამების შესწავლის კურსების ორგანიზება. |  |  |  |
| 5. | აივ ინფიცირებულთა სტიგმისა და დისრკიმინაციის დაძლევის ხელშეწყობისთვის შესაბამისი საინფორმაციო მასალების მომზადება და გავრცელება. |  |  |  |
| 6. | თვითდახმარების პერსონალის ტრენინგი/საინფორმაციო შეხვედრა - სულ მცირე 20 პირის მონაწილეობით. |  |  |  |
| 7. | აივ ინფიცირებულთა ოჯახის წევრებისა და ახლობლების შეხვედრების ორგანიზება. |  |  |  |
| 8. | აივ ინფიცირებულთა გასვლითი ღონისძიების ორგანიზება |  |  |  |
| 9. | აივ ინფიცირებულ ბავშვთა შეხვედრის ორგანიზება |  |  |  |
| 10. | აივ ინფიცირებლი ბავშვებისა და მათი მშობლებისთვის საზაფხულო ბანაკის ორგანიზება. |  |  |  |
| 11. | შიდსის მსოფლიო დღისა და შიდსით გარდაცვლილთა ხსოვნის დღისადმი მიძღვნილი ღონისძიებების ორგანიზება - 2 ღონისძიება. |  |  |  |
| 12. | თვითდახმარების პერსონალის ტრენინგი/საინფორმაციო შეხვედრა - სულ მცირე 20 პირის მონაწილეობით. ტრენინგის ფორმატი (დისტანციური/პირისპირ) და თემატიკა უნდა შეთანხმდეს შემსყიდველთან. |  |  |  |
|  | **ჩამოთვლილი ღონისძიებების ღირებულება სულ (დღგ-ს გარეშე)** \* |  |  |  |
|  | **მომსახურების ჯამური ღირებულება სულ (დღგ-ს გარეშე)** |  |  |  |

***შენიშვნა:***

***\* ჩამოთვლილი ღონისძიებების ღირებულება უნდა შეადგენდეს მომსახურების სრული ჯამური ღირებულების არანაკლებ 19%-ს.***